EkBass/fiwiki-20250220-pages-articles huggingface dataset:
Valmennuskurssi

Valmennuskurssi on kurssi, jonka tarkoituksena on auttaa ja tukea pääsykokeisiin tai ylioppilaskirjoituksiin lukemisessa ja valmistautumisessa. Valmennuskursseilla oppilaalle tarjotaan yleensä valmis opiskelumateriaali, joka esittelee pääsykokeeseen tarvittavan sisällön pedagogisesti jaotellussa muodossa sekä tehtäviä, jotka valmentavat pääsykoetta varten. Tämän lisäksi kurssille kuuluu lähiopetusta sekä mahdollisesti harjoitteita netissä tai muita kokeeseen valmistavia harjoitteita. Kurssien hinnat vaihtelevat, mutta yleensä ne nousevat tuhansiin euroihin. Joissakin kursseissa on takuu, joka takaa, että osa hinnasta maksetaan takaisin, mikäli osallistuja ei pääse sisään oppilaitokseen. Opetusministeriö on ottanut kielteisen kannan yliopistojen henkilökunnan osallistumiseen valmennuskurssien toimintaan sekä tilojen käyttämiseen valmennuskurssitoimintaan. Opettajat kursseilla ovat usein opiskelijoita, mutta joillakin kursseilla opettajina toimivat myös tohtorit. Tarjolla on myös ilmaisia pääsykoeoppaitaKronoksen pääsykoeopas 2014 – Vinkkejä ja kannustusta Helsingin suomenkielisiin historia-aineisiin hakeville. Kronos ry on Helsingin yliopiston suomenkielisen historian opiskelijoiden opiskelijajärjestö., joiden tarkoitus on vähentää maksullisten ja usein suurissa kaupungeissa järjestettävien valmennuskurssien hakijoita maantieteellisesti ja taloudellisesti epätasa-arvoistavaa vaikutusta. Valmennuskursseja järjestävät sekä ainejärjestöjen yritykset että yksityiset tahot. Valmennuskurssien kritiikkinä voi kyseenalaistaa opiskelijavalinnan rehellisyyden kun vertauksena käyttää työhaastattelua, johon toiset saavat rahallisesti hyötyvältä sisäiseltä taholta ennakkokoulutusta ja toiset eivät. ==Lähteet== == Aiheesta muualla == * Valmennuskurssit pääsykokeisiin Suomen kattavin listaus valmennuskursseista. Luokka:Koulutus
Mike Sexton

Mike Sexton (22. syyskuuta 1947 – 6. syyskuuta 2020)https://www.espn.com/poker/story/_/id/29831752/commentator-poker-hall- famer-mike-sexton-dies-age-72 oli yhdysvaltalainen pokeriammattilainen, joka tunnettiin erityisesti World Poker Tourin televisiokommentaattorina. == Varhaiset vuodet == Sexton oli nuoruudessaan telinevoimistelija ja hän valmistui Ohion osavaltion yliopistosta (Ohio State University) pääaineenaan julkiset virkistysalueet. Hän pelasi pokeria ahkerasti jo collegessa samoin kuin bridgeä, jota hän myös opetti kursseilla Pohjois-Carolinassa. Sexton liittyi Yhdysvaltain maavoimien 82. maahanlaskudivisioonaan vuonna 1970. Divisioona oli kuitenkin juuri palannut Vietnamista ja näin Sexton ei osallistunut sotatoimiin. Sotilasuran jälkeen Sexton työskenteli myyntiedustajana ja tanssinopettajana, kunnes aloitti pokeriammattilaisuuden vuonna 1977. Vaikka Sexton pelasi usein turnauksia, hän ei koskaan pystynyt osallistumaan World Series of Pokerin tapahtumiin, sillä Sexton valmensi myös Little Leaguen baseballjoukkueita – näiden kahden aikataulut menivät päällekkäin. Vuonna 1985 Sexton muutti Nevadaan keskittyäkseen pokeriin täyspäiväisesti. == Pokeriura == World Series of Pokerissa Sexton voitti uransa ainoan rannekkeen toukokuussa 1989 $1,500 Seven-Card Stud Split -turnauksessa. Sextonilla oli WSOP:sta lukuisia rahasijoja - 43 rahasijallaan hän jakaa vuoden 2007 WSOP:n jälkeen kaikkien aikojen tilastossa kahdeksatta tilaa. WSOP:n pääturnauksessa hän oli parhaimmillaan kahdestoista (vuonna 2000). Vuonna 2003 Sexton voitti Pariisissa Euroopan kaksinpelimestaruuden (European Heads Up Championships). Kisan ykköspalkinto oli 65 000 euroa. Kesäkuussa 2006 Las Vegasissa hän otti miljoonan dollarin arvoisen voiton WSOP Tournament of Champions no limit texas hold 'em -turnauksessa. Kisan kakkonen oli Daniel Negreanu ja kolmas Mike Matusow.http://pokerdb.thehendonmob.com/event.php?a=r&n;=15520 Sexton tunnettiin kuitenkin parhaiten muusta työstään pokerin parissa; World Poker Tourin pääkommentaattorina ja PartyPoker.com:n, yhden maailman suurimmista nettipokerihuoneista, edustajana. Sexton oli myös yksi Tournament of Champions of Poker -turnauksen perustajista (Sextonin vuonna 2006 voittaman kisan edeltäjä). Hän myös kirjoitti artikkeleita Card Player ja Gambling Times -lehtiin. Sextonin uraa kunnioitettiin kun hänet valittiin Poker Hall of Fameen lokakuussa 2009 Syyskuussa 2020 Sextonin pokeriuran turnauspalkkiot ylittivät 6,7 miljoonaa dollaria. Sexton kuoli 6. syyskuuta 2020 eturauhassyöpään. == Lähteet == == Aiheesta muualla == * * PokerPages.com:n profiili Luokka:Yhdysvaltalaiset pokerinpelaajat Luokka:Yhdysvaltalaiset juontajat Luokka:Vuonna 1947 syntyneet Luokka:Vuonna 2020 kuolleet
Linnainmaa

Linnainmaa on noin 6 000[http://www.tampere.fi/liitteet/t/6GA6kr3QM/Tampere_alueittain_2013.pdf Tampere alueittain 2013.pdf, s. 136–137 asukkaan kaupunginosa Itä-Tampereella, noin kuuden kilometrin päässä kaupungin keskustasta. Linnainmaan rakennuskanta koostuu lähinnä 1950–1960-luvuilla rakennetuista omakotitaloista sekä uudemmista omakoti-, kerros- ja rivitaloista. == Historia == Linnainmaan nimen alkuperä on ollut vaikeasti selvitettävissä. Isonjaon pöytäkirjoissa vuodelta 1785 mainitaan Linnama-niminen pelto, joka oli usean Messukylän talon yhteisomistuksessa; nimi voi täten viitata Linnan kantatilaan. Toisaalta pellon nimi on voinut olla myös Liinamaa eli pelto, jolla on viljelty pellavaa. Länsimurteissa pellavasta on käytetty nimitystä liina (ruots. lin) ja seudulla on tiettävästi viljelty pellavaa jo 1700-luvulla, minkä pohjalta voi olettaa kirjoitusasun Linnama olleen suomen kieltä taitamattoman kirjurin virheellinen merkintä. Myös kaupunginosan nykyinen nimi on epätarkka, sillä vanhat paikkakuntalaiset ovat käyttäneet nimitystä Jussilan alue siellä sijainneen Jussilan tilan mukaan. Linnainmaan ensimmäinen asemakaava vahvistettiin vuonna 1955 ja alueelle on 1970-luvulta lähtien syntynyt omakoti-, rivi- ja kerrostaloasutusta. Kadunnimistössä Alanikkilänkatu, Hannulankatu, Jussilankatu, Kirviälänkatu ja Ylinikkilänkatu viittaavat vanhoihin kantataloihin; Kirviälä oli 1960-luvulla esillä yhtenä vaihtoehtona kaupunginosan nimeksi.Maija Louhivaara: Tampereen kadunnimet, s. 198–202. Tampereen museoiden julkaisuja 51, 1999, Tampere. ISBN 951-609-105-9. == Väestö == Linnainmaalla asuvien keski-ikä on 40,9 vuotta. Suurin ikäryhmä on 30-49-vuotiaat. Kaupunginosan asukkaista suurin osa on työssäkäyviä, toiseksi eniten on eläkeläisiä. === Äänestäminen === Taulukossa on lueteltu Linnainmaan äänestysalueen tulokset vuoden 2015 eduskuntavaaleissa. Puolue Linnainmaa (%) Koko Tampere (%) Kokoomus 25,8 22,1 SDP 23,4 19,1 Perussuomalaiset 15,2 14,7 Keskusta 12,0 10,5 Vihreät 9,3 15,0 Kristillisdemokraatit 6,1 4,7 Vasemmistoliitto 4,9 9,3 Muut 3,1 4,5 == Palvelut == Linnainmaan koulu on luokat 1-9 käsittävä peruskoulu. Linnainmaan terveysasema palvelee alueen asukkaita. Linnainmaan kaupalliset palvelut ovat keskittyneet 1990-luvulta lähtien lähelle Tampereen itäisen ohikulkutien ja Lahdentien risteysaluetta. Kaupunginosan uudesta keskustasta, Koilliskeskuksesta, kehitetään Tampereen kolmatta aluekeskusta, joka palvelee linnainmaalaisten lisäksi myös muiden itäisten kaupunginosien asukkaita. Linnainmaalla on ympäri vuorokauden avoin Prisma sekä K-Citymarket, joiden yhteydessä toimii niin kaupallisia kuin julkisia palveluita. Linnainmaa kuuluu Messukylän seurakuntaan. Alueella sijaitsee seurakuntatalo. Linnainmaalle aukesi uusi Lidl 9.9.2021 == Liikenne == Linnainmaata palvelee Tampereen joukkoliikenteen bussilinjat 6, 7, 17, 18, 28, 29, 37, 38 ja 90. Tampereen itäinen ohikulkutie rajaa Linnainmaan lännessä, ja valtatie 12 pohjoispuolella. ==Lähteet== ==Aiheesta muualla== *
Mount Erebus

Mount Erebus on maailman eteläisin toimiva tulivuori. Erebus luetaan rakenteellisesti kerrostulivuoriin. Vuoren korkeus on 3 794 metriä merenpinnasta Kakkuri Juhani, Planeetta Maa, sivu 123 . Se sijaitsee Rossinsaarella kolmen inaktiivisen tulivuoren kanssa. Tulivuoren purkautuminen on ollut yhtäjaksoista ainakin vuodesta 1972, ja sen on sanottu muistuttavan siinä mielessä Strombolia. Etelämantereen tutkija James Clark Ross löysi tulivuoren vuonna 1841 ja huomasi myös sen toimivuuden. Vuori on nimetty Rossin laivan Erebuksen mukaan; nimi viittaa kreikkalaisen mytologian jumalaan Erebokseen. Myös toinen Rossinsaaren tulivuori, Mount Terror, on saanut nimensä Rossin retkikunnan aluksen mukaan. Ensimmäisinä vuoren huipulle kiipesivät Sir Ernest Shackletonin retkikunnan jäsenet vuonna 1908.Sara Wheeler: Antarctica, s. 55. Cadogan Guides, 1997. ISBN 9781860110474. ==Katso myös== *Luettelo suurimmista prominensseista == Lähteet == * === Viitteet === ==Aiheesta muualla== *Erebuksen jäätiköistä englanniksi Luokka:Etelämantereen tulivuoret Luokka:Etelämantereen vuoret
Isänmaan toivot

Isänmaan toivot on suomalainen komediasarja, jota esitettiin televisiokanava Nelosella kolme kautta vuosina 1998–2002. Sarjan kirjoitti Timo Varpio ja ohjasi Aku Louhimies. Sarjan tunnusmusiikkina oli Ultra Bran kappale "Älä soita tänne enää koskaan". ==Sarjan idea== Isänmaan toivot kertoi kämppisten Vellun, Antin, Henrikan ja Titan elämästä, työstä ja vapaa-ajasta. Sarjan yksittäisissä jaksoissa ovat esiintyneet myös muun muassa Tommi Rinne, Mikko Kouki, Jukka Rasila, Tapio Hämäläinen, Kristiina Elstelä ja Ville Myllyrinne. ==Päärooleissa== ==Jaksot== ===1. tuotantokausi (1998)=== Jakso Nimi Ensiesitys 1\. Markkinavoimien armoilla 14. syyskuuta 1998 2\. Poikamieselämää 21. syyskuuta 1998 3\. Ura putkeen 28. syyskuuta 1998 4\. Vierivät kivet eivät sammaloidu 5. lokakuuta 1998 5\. Kommuuninen manifesti 12. lokakuuta 1998 6\. Muutosvoimaa 19. lokakuuta 1998 7\. Sivuvaikutuksia 26. lokakuuta 1998 8\. Kuolema lounasaikaan 2. marraskuuta 1998 9\. Viimeinen humppa Helsingissä: Osa 1 9. marraskuuta 1998 10\. Viimeinen humppa Helsingissä: Osa 2 23. marraskuuta 1998 ===2. tuotantokausi (1999–2000)=== Jakso Nimi Ensiesitys 1\. Kutsumusammatti 15. marraskuuta 1999 2\. Ilmainen lounas 22. marraskuuta 1999 3\. Kaksoiselämää 29. marraskuuta 1999 4\. Brändi nimeltä Jeesus 6. joulukuuta 1999 5\. Pikkujoulut 13. joulukuuta 1999 6\. Samaan aikaan toisaalla 20. joulukuuta 1999 7\. Rautaiset ammattilaiset 10. tammikuuta 2000 8\. Piru irti 17. tammikuuta 2000 9\. Kolmen naisen loukussa - osa 1 24. tammikuuta 2000 10\. Kolmen naisen loukussa - osa 2 31. tammikuuta 2000 11\. On pakko painaa pitkää päivää 7. helmikuuta 2000 12\. Unien tulkinta 14. helmikuuta 2000 13\. Lähdön tunnelma 21. helmikuuta 2000 14\. MC Gangsta Daddy 28. helmikuuta 2000 15\. Vaitelias todistaja 7. maaliskuuta 2000 ===3. tuotantokausi (2002)=== Jakso Nimi Ensiesitys 1\. Raskaustesti 25. maaliskuuta 2002 2\. Suuria odotuksia 1. huhtikuuta 2002 3\. Vellu McBeal 8. huhtikuuta 2002 4\. Kuin yö ja päivä 15. huhtikuuta 2002 5\. Sisäinen idiootti 22. huhtikuuta 2002 6\. Sinivalkeat e-sankarit 29. huhtikuuta 2002 7\. Kolmas kassi 6. toukokuuta 2002 8\. Dokma (saari) 13. toukokuuta 2002 9\. Pakastevirka 20. toukokuuta 2002 10\. Tampereella kaikki on toisin 27. toukokuuta 2002 ==Lähteet== Luokka:1990-luvun suomalaiset komediasarjat Luokka:2000-vuosikymmenen suomalaiset komediasarjat Luokka:Nelosen televisio-ohjelmat
Kangasjärvi (Kestilä)

Kangasjärvi on Kestilän luoteispuolella Siikalatvan kunnassa sijaitseva pieni järvi, jonka korkeus merenpinnasta on 101,4 metriä ja pinta-ala 12 hehtaaria. Se kuuluu Siikajoen päävesistöön.Kangasjärvi Järviwikissä. Viitattu 8.7.2014. Järven rannalla sijaitsee kunnan ylläpitämä leirintäalue ja uimaranta. Suomessa on 38 Kangasjärvi-nimistä järveä, joista suurin on Mikkelin Kangasjärvi.Kangasjärvi-nimiset järvet. Järviwiki. Viitattu 8.7.2014. ==Lähteet== Luokka:Kestilä Luokka:Siikajoen vesistö Luokka:Siikalatvan järvet
Veitsikala

Veitsikala (Gymnotus carapo) on n. 60 senttimetriä pitkä kala, joka elää sameavetisissä joissa Etelä-Amerikassa ja käyttää sähköelintään suunnistukseen. Veitsikala on sukua sähköankeriaalle (Electrophorus electricus), mutta ei pysty tuottamaan läheskään yhtä voimakasta sähkökenttää. Veitsikala kasvaa noin 60 cm pitkäksi. Sen vartalon etuosa on lieriömäinen, takaosa litteä. Nuoret yksilöt ovat pohjaväriltään keltaisia tai ihonvärisiä, ja niissä on muutamia leveitä pystyraitoja. Kalan ikääntyessä sen yleisväri tummenee ja raitojen määrä kasvaa.Mongabay Veitsikaloja pidetään joskus akvaarioissa. Se on luonnostaan yöaktiivinen, mutta jos valaistus on himmeä, se voi oppia liikkumaan päivisinkin. Veitsikala syö kaloja ja äyriäisiä ja nuorena pieniä selkärangattomia. == Katso myös == *Mustaveitsikala (Apteronotus albifrons) *Teräkala (Xenomystus nigri) == Lähteet == ==Aiheesta muualla== * Luokka:Veitsikalat
Lohikäärme (Arda)

Lohikäärmeet ovat J. R. R. Tolkienin luomassa Keski-Maassa toistaiseksi suurin mahti maailmassa. Lohikäärmeet syntyivät Ensimmäisellä ajalla, kun Morgoth loi ne Angbandin syövereissä. Lohikäärmeitä oli kolmenlaisia. Oli niitä, jotka kiemurtelivat kuin käärmeet, jättimäisen liskon kaltaisia, jotka kulkivat jalan, ja lentävät lohikäärmeet, joilla oli suuret, lepakon kaltaiset siivet. Ja nämä kaikki jaoteltiin vielä kahteen alaryhmään, jotka olivat hyykäärmeet, jotka eivät syösseet tulta, ja tulikäärmeet (quenyaksi urulóki, yksikkö urulókë). Hyykäärmeet taistelivat kynsin ja hampain, kun taas tulikäärmeet kykenivät sylkemään tulta. Siivekkäiden lohikäärmeiden siipien pauke saattoi synnyttää pyörremyrskyjä, niiden häntä oli kuin ruoska, kynnet kuin keihäät ja suomut kuin paksut kilvet. Tämän lisäksi niillä oli todella tarkka näkö, erittäin tarkka kuulo sekä vielä näitäkin tarkempi hajuaisti. Lohikäärmeet ovat myös erittäin älykkäitä ja niillä oli tapana esittää arvoituksia, sillä ne arvostivat toisia älykkäitä olentoja. Lohikäärmeet elivät luultavasti ikivanhoiksi, kääpiöitäkin ja kukaties haltioitakin vanhemmiksi ja niiden ikä toi niille nokkeluutta ja älyä, mutta ei koskaan viisautta. Lohikäärmeiden äly antoi periksi vihalle, ahneudelle, petokselle ja turhamaisuudelle. Lohikäärmeet inhosivat vettä ja ne pitivät enemmän pimeydestä kuin valosta. Niiden veri oli myrkyllistä ja ne hehkuivat jalokivien kaltaista valoa. Lohikäärmeiden silmät kipinöivät ja kun ne suuttuivat, niiden silmät leiskuivat punaisia vihan salamoita. Niiden katse saattoi myös lumota varomattoman uhrin, joka katsoisi niitä silmiin. == Lohikäärmeiden lajeja ja nimityksiä == * Tulikäärmeet * Siivekkäät lohikäärmeet * Hirmukäärmeet * Hyykäärmeet * Merikäärmeet == Nimeltä tunnetut lohikäärmeet == * Glaurung * Ancalagon Musta * Gostir * Scatha * Smaug == Lähteet == Luokka:Keski-Maan olennot Luokka:Lohikäärmeet
Tiikerilapamonni

Tiikerilapamonni (Pseudoplatystoma fasciatum) on Amazonin jokialueella elävä runsaslajisen antennimonnien (Pimelodidae) heimon edustaja. Sen kuono on päältä litteä, ja suun ympärillä on viiksisäikeitä, joista kaksi on erityisen pitkiä. Hoikka ruumis on mustaraidallinen, mistä lajin nimikin on peräisin, ja kuono ja evät ovat täplikkäät.Pseudoplatystoma fasciatum Scotcat Tiikerilapamonni on kotiseuduillaan suosittu ruokakala. Sitä pidetään myös joskus todella suurissa akvaarioissa.Mongabay == Ravinto == Tiikerilapamonnin tiedetään olevan pohjakala, joka etsii viiksisäikeidensä avulla pohjasta selkärangattomia ja pikkukaloja. Syötyään kunnolla se sulattelee ruokaansa muutaman päivän ajan. Toisin kuin monet muut heimonsa lajit, se ei näytä syövän lainkaan kasviperäistä ravintoa, kuten puista putoavia siemeniä. == Lähteet == ==Aiheesta muualla== * Luokka:Antennimonnit
Ilmanvastuskerroin

Ilmanvastuskerroin on kerroin, joka ilmoittaa, miten suurta pinta-alaa vastaava suhteellinen ilmanvastus muodostuu mittauksen kohteena olevan esineen otsapinnan ilmanvastuksesta. Vastuksen minimoimiseksi aerodynaamisiksi muotoilluilla autoilla voi ilmanvastuskerroin olla 0,194–0,4, kun taas suurilla täysperävaunu- tai puoliperävaunukuorma-autoilla se voi olla 1,0 tai jopa 1,2. ==Katso myös== *Ilmanvastus ==Aiheesta muualla== *AutoWiki Ilmanvastuskerroin Luokka:Aerodynamiikka
Metsäorvokki

Metsäorvokki (Viola riviniana) on orvokkien (Viola) sukuun kuuluva monivuotinen ruohovartinen kasvi. Metsäorvokki on 10–25 cm korkea, ja sen terälehdet ovat siniset, valkotyviset, joskus harvoin täysin valkoiset. Terälehtiä on 5, joista 2 osoittaa ylöspäin ja 3 alaspäin. Juurakko on pysty. Lehtiruusukkeesta kohoavat lehdet ovat 2–4 cm leveitä, herttamaisia, ja väriltään puhtaanvihreitä. Kasvin varsi ja lehtiruodit ovat tavallisesti kaljuja. Metsäorvokki on hermafrodiitti eli kaksineuvoinen. Sen kukkia pölyttävät monet pistiäiset ja perhoset. Sen siemenet karisevat touko- kesäkuussa. Metsäorvokki kasvaa yleisenä suurimmassa osassa Eurooppaa. Suomessa se kasvaa Etelä-Suomessa yleisenä tuoreissa metsissä, lehdoissa, reheväpohjaisilla niityillä ja tienvarsilla. Pohjanmaalla se on harvalukuinen ja puuttuu Lapista aivan eteläosia lukuun ottamatta. Metsäorvokki kukkii touko-kesäkuussa. Lajinimensä riviniana metsäorvokki on saanut saksalaisen kasvitieteilijän August Quirinus Rivinuksen mukaan. Metsäorvokki muistuttaa lehto-orvokkia (Viola mirabilis) ja aho-orvokkia (Viola canina). Etelä- Suomessa tavataan metsäorvokin ja hietaorvokin (Viola rupestris) risteymää (Viola riviniana × rupestris). == Lähteet == * Retkeilykasvio. Suomen Luonnonsuojelun Tuki Oy. Helsinki 1986. ISBN 951-9381-15-5. * Den virtuella floran * Plants for a future == Aiheesta muualla == * Kasviatlas 2022: Metsäorvokin (Viola riviniana) levinneisyys Suomessa. *Pinkka, Lajintuntemuksen oppimisympäristö: Metsäorvokki (Viola riviniana) *Luontoportti: Metsäorvokki (Viola riviniana) *Pohjolan kasvien pauloissa: Viola riviniana – metsäorvokki *Pohjolan kasvien pauloissa: Viola canina subsp. ruppii x riviniana – aho-orvokki subsp. isoaho-orvokki x metsäorvokki *Valokki – nettikasvio: Metsäorvokki (Viola riviniana) Luokka:Orvokit
Grunion

Grunion (Leuresthes tenuis) on noin 19 senttimetrin pituinen kala, joka kuuluu hopeakylkikalojen lahkoon (Atheriniformes). Se elää Tyynessämeressä Kalifornian rannikolla. Grunionin selkäevät ovat hyvin pienet, ja ne ovat lähellä pyrstöä. == Lisääntyminen == Grunionien lisääntyminen on riippuvainen vuorovesirytmistä. Ne nousevat maalis-elokuussa hiekkarannalle tulvavuoksen ollessa korkeimmillaan, parittelevat ja jättävät munat hiekalle. Kahden viikon päästä seuraavan tulvavuoksen aikaan poikaset kuoriutuvat ja huuhtoutuvat aaltojen mukana mereen.The Amazing Grunion California Dept. of Fish and Game ==Lähteet== Luokka:Hopeakylkikalat
Organogeneesi

Organogeneesi on alkionkehityksen vaihe, jonka aikana kudokset ja elimet erilaistuvat. Se alkaa gastrulaation jälkeen, ihmisalkiossa neljän viikon ikäisenä ja päättyy yhdeksänteen viikkoon. Lähekkäisten solujen vuorovaikutukset, induktiot, ohjaavat solut erilaistumaan tiettyyn suuntaan. == Vaiheet == Organogeneesi alkaa keskushermoston erilaistumisella, kun mesodermin solut indusoivat ektodermin soluja. Tämä primaari-induktio käynnistää mesenkyymin ja epiteelin välisen vuorovaikutuksen. Solujen välisen viestinnän seurauksena määräytyy asteittain solujen lopullinen erilaistumissuunta. Karkeasti jaoteltuna ektodermista kehittyy hermosto, iho ja sen johdannaiset sekä osin aistimet. Mesodermista sen sijaan kehittyvät lihaksisto, verenkiertojärjestelmä, tukikudos, sukurauhaset ja monet sisäelimet ja endodermista hengitystiehyet, ruoansulatuskanava ja ruoansulatusrauhaset. Monet elimet kuitenkin sisältävät soluja useammasta kuin yhdestä alkiokerroksesta. == Solujen välinen viestintä == Soluilla on oltava kyky, kompetenssi, vastaanottaa signaali ja kehittää sille vaste. Viestinnälle on tyypillistä induktiokohtien poikittaiset yhteydet, cross talk, jolloin yksi kehityskohta voi saada useita signaaleja eri puolilta alkiota yhtä aikaa. Induktiot ovat usein parakriinista kasvutekijöiden tai solun ulkoisen tilan välittämää, jukstakriinistä, viestintää. Tunnetuimpia kasvutekijöitä ovat FGF:t, Wnt:t, Hedgehogit, TGF-β ja Notch-molekyylit. Kasvutekijöillä on paljon erilaisia tehtäviä alkion eri kehitysvaiheissa. Homeobox-geenit vaikuttavat eri kudosten ja elinten keskinäiseen sijaintiin sekä muotoon. Solun vaste induktioon voi olla myös apoptoosi. == Lähteet == *Sariola, Hannu (toim.) (2003): Kehitysbiologia – Solusta yksilöksi. Duodecim. ISBN 951-656-099-7. *Gilbert, Scott, F. (2003): Developmental biology. Sinauer Associates. ISBN 0-87893-258-5. Luokka:Kehitysbiologia
Friedrich August Stüler

Friedrich August Stüler (28. tammikuuta 1800 Mühlhausen – 18. maaliskuuta 1865 Berliini) oli preussilainen rakennusmestari ja aikansa arvovaltaisimpia berliiniläisiä arkkitehteja. Stülerin merkittävimpänä rakennuksena pidetään Berliinin Museumsinselilla sijaitsevaa Neues Museumia. Hän suunnitteli myös Berliner Stadtschlossin pääsisäänkäynnin yllä olevan kupolin. Työskenneltyään aluksi Karl Friedrich Schinkelin johdolla ja yksityisarkkitehtinä Stüler yleni Fredrik Vilhelm IV:n aikana ja tämän suosiossa vähitellen korkeimpiin asemiin. Forum Fredericianumin täydennykseksi aiottua Berliinin tuomiokirkkoa varten Stüler valmisti kolme ehdotusta, jotka jäivät kuitenkin toteutumatta. Gotiikka ja renessanssi olivat Stülerin mielityylejä.Tietosanakirja 1909, osa 11, Hakusana: Stüler, Friedrich August Stüler oli hyvin tuottelias. Hän suunnitteli muun muassa Heinrich Strackin 1876 loppuun saattaman Berliinin Kansallisgallerian, joka ei kuitenkaan rakenteeltaan täyttänyt silloisia museorakennuksen vaatimuksia. Lisäksi hän suunnitteli Berliiniin Matthäus-, Jakob-, Markus- ja Bartholomäus-kirkot ja Berliinin ulkopuolelle Frankfurt am Mainin Vanhan Pörssin, Georg Adolf Demmlerin 1844 aloittaman Schwerinin linnan päättämistyöt (Heinrich Strackin kanssa), Tukholman Kansallismuseon (1850–1865, venetsialaista renessanssia), Königsbergin yliopiston (1862), Budapestin akatemiapalatsin (1862–1864) sekä lukuisia linnoja (esim. Stolzenfelsin linna, Schinkelin pohjat) ja huviloita. ==Lähteet== ==Aiheesta muualla== *Stüler ArchInformin sivuilla Luokka:Saksalaiset arkkitehdit Luokka:Vuonna 1800 syntyneet Luokka:Vuonna 1865 kuolleet
Kalevan Rasti

Kalevan Rasti on vuonna 1950 perustettu joensuulainen suunnistusseura. Seura on tullut tunnetuksi panostuksestaan suunnistustaidon kehittämiseen ja menestyksestään viestisuunnistuksessa. 2000-luvulla Kalevan Rasti on ollut Suomen menestyksekkäin suunnistusjoukkue kuudella Jukolan viestin voitollaan. Seuran lyhennys on KR. Puheenjohtaja toimii Hannu Airila. ==Viestisaavutuksia== * Jukolan viestin voitto vuosina 2004, 2005, 2007, 2012, 2013 ja 2014 * Tiomilan voitto 1983, 2010, 2011, 2013 ja 2014. * Naisten Tiomilan voitto 2001 * Venlojen viestin voitto 1992, 1979 * Halikko-viestin KR on voittanut 2000-luvulla viisi kertaa, viimeksi 2006 * 25-mannan voitto vuosina 2005 ja 2006 * KR on voittanut Jukolan viestin kiertopalkinnot Hiiden hirven vuosien 2000–2006 jaksolla 105 pisteellä ja Viertolan Härän vuosien 2007–2013 jaksolla 115 pisteellä. == Suunnistajien henkilökohtaisia saavutuksia == * Thierry Gueorgiou: 14 maailmanmestaruutta, 4 MM-hopeaa, 4 MM- pronssia, 3 euroopanmestaruutta * Kirsi Boström: 1 maailmanmestaruus * Johanna Asklöf: 1 MM-hopea, 1 MM-pronssi ==Kuntosuunnistus== Kalevan Rasti järjestää kaikille avoimia kuntosuunnistuksia eli iltarasteja viikoittain Joensuun lähiympäristön monipuolisissa maastoissa huhti-lokakuussa. ==Kisaisännyyksiä== Kalevan Rasti oli järjestämässä vuosien 1982 ja 2000 Jukolan viestiä. Molemmat järjestettiin Liperin Pärnävaaralla. KR järjesti vuoden 2017 Jukolan viestin Enon kirkonkylän kupeessa Harpatinvaaran ympäristössä. Vuonna 2006 seura järjesti Fin5-suunnistusviikon sekä tarkkuussuunnistuksen ja pyöräsuunnistuksen maailmanmestaruuskilpailut Joensuun ympäristön suppa- ja harjumaastoissa. KR on isännöinyt useita SM-kilpailuja Pohjois-Karjalan maastoissa. ==Kirjallisuutta== *Hennariikka Lonka, Annariitta Kottonen: Tuuliajelulta hornan kuuseen - Kalevan Rasti 1950-2000. 2000. *Hennariikka Lonka: Hornankuusesta maailman huipulle - Kalevan Rasti 2001-2020. 2020. ==Lähteet== ==Aiheesta muualla== * Kalevan Rastin kotisivut Luokka:Joensuulaiset urheiluseurat Luokka:Suomalaiset suunnistusseurat Luokka:Vuonna 1950 perustetut urheiluseurat
Dave Hill

David John ”Dave” Hill (s. 4. huhtikuuta 1946 Devon, Yhdistynyt kuningaskunta) on englantilaisen Slade-yhtyeen kitaristi. Hänen tavaramerkkejään olivat mitä kummallisimmat asusteet (esimerkiksi kimaltava nunnakaapu), korkeat platform- kengät sekä Superyob-kitara. Vuonna 1962 Hill perusti koulukavereidensa kanssa Cliff Richardin kappaleen mukaan nimetyn yhtyeen The Young Ones. Yhtye soitti lähinnä Chuck Berryn ja The Shadowsin covereita. The Young Onesin jälkeen Hill oli mukana kokoonpanossa nimeltä Brad Ford and The Sundowners, joka saavutti paikallista julkisuutta ja keikkaili ahkerasti. Hill soitti samaan aikaan myös vanhemmille kuulijoille suunnatussa tanssimusiikkiyhtyeessä. Seuraavaksi The Vendors -nimisen yhtyeen manageri huomasi Hillin lahjat, ja koesoitossa Hill teki vaikutuksen Chuck Berry -riffeillään. The Vendorsissa Hill tapasi ensi kertaa tulevan yhtyetoverinsa, myöhemmin Slade-yhtyessä rumpuja soittaneen Don Powellin. 1980-luvun loppupuolella Sladen toiminnan hiipuessa Hill jatkoi musiikillista uraansa kirjoittamalla uusia kappaleita ja toimimalla myöhemmin Slade II -yhtyeen kitaristina. Luokka:Slade Luokka:Brittiläiset kitaristit Luokka:Vuonna 1946 syntyneet Luokka:Elävät henkilöt
Jim Lea

James Whild ”Jim” Lea (s. 14. kesäkuuta 1949 Wolverhampton, Iso-Britannia) on brittiläinen muusikko, joka soitti bassoa, viulua, kitaraa sekä kosketinsoittimia glamrock-yhtyeessä Slade. Lapsena Lea soitti sekä klassista musiikkia orkesterissa että kevyempää musiikkia yhdessä koulukavereidensa kanssa. Lea soitti ainakin kolmessa eri yhtyeessä ennen liittymistään In Betweensiin, jossa Noddy Holder, Dave Hill ja Don Powell jo soittivat. Myöhemmin yhtyeestä kehittyi Slade, jossa hiljaisimpana ja ehkä musiikillisesti lahjakkaimpana Jim Lea räätälöi suurimman osan hiteistä yhdessä laulaja Noddy Holderin kanssa. ==Lähteet== * Jukka Perttunen & Keijo Väistö Slade - Rock'n roll syndrooma 2004 ISBN 952-5546-03-9 Luokka:Slade Luokka:Brittiläiset basistit Luokka:Vuonna 1949 syntyneet Luokka:Elävät henkilöt
Liejukampela

Liejukampela (Hippoglossoides platessoides) on noin 30–50 senttimetriä pitkä kampela, jonka silmät ovat oikealla kyljellä. Se elää Pohjois-Atlantilla hiekka- ja mutapohjilla 10–400 metrin syvyydessä ja syö esimerkiksi käärmetähtiä, matoja ja rapuja sekä pikkukaloja.Pintasei.com == Lisääntyminen == Pohjoisilla kannoilla kutu tapahtuu kesällä ja eteläisillä keväällä. Munia syntyy kerralla kymmeniä tuhansia, ja ne jäävät kellumaan pintaveteen kunnes kuoriutuvat. == Lähteet == ==Aiheesta muualla== * Luokka:Oikeasilmäkampelat Luokka:Uhanalaiset kalat
Don Powell

Donald George (Don) Powell (s 10. syyskuuta 1946 Bilston, Staffordshire, Englanti) on englantilainen rumpali. Powell tuli kuuluisaksi englantilaisessa glam rock -yhtye Sladessa. Lapsena Powell harrasti muun muassa lukemista, liikuntaa ja partiota. Muutamassa yhtyeessä The Rolling Stones- ja The Kinks -covereita soitettuaan Powell liittyi The Vendorsiin, jossa soitti tuleva Slade-kitaristi Dave Hill. Myöhemmin Slade-uransa huipulla Powell vaipui noin kolmeksi viikoksi koomaan ajettuaan 4. heinäkuuta 1973 autolla päin rakennuksen seinää tyttöystävänsä kanssa. Tyttöystävä Angela kuoli välittömästi. Vastoin lääkärien odotuksia Powell kuitenkin heräsi koomasta ja toipui erittäin nopeasti ja pääsi palaamaan työhönsä bändikavereiden avustamana. Powell kuitenkin kärsi ja kärsii edelleen muistinmenetyksistä, mitä hän yrittää paikata kirjoittamalla illalla nukkumaan mennessään muistilappuja, joissa kerrotaan hänen olinpaikkansa ja aamulla ensimmäisenä suoritettavat tehtävät. Vuonna 1993 Powell joutui jälleen auto-onnettomuuteen, mutta selvisi tällä kertaa murtuneella nenällä ja ruhjeilla. Nykyään Powell asuu Tanskassa nykyisen tyttöystävänsä kanssa. Luokka:Slade Luokka:Englantilaiset rockrumpalit Luokka:Vuonna 1946 syntyneet Luokka:Elävät henkilöt
Hekaton

Hekaton Rhodoslainen (, 100-luku eaa.) oli antiikin kreikkalainen stoalainen filosofi. Hänen elämästään tiedetään ainoastaan, että hän oli Panaitioksen oppilas. Hekatonin teoksista yhtäkään ei ole säilynyt. Cicero kuitenkin mainitsee hänen kirjoittaneen teoksen Velvollisuuksista (ainakin kuusi kirjaa) ja omistaneen sen Quintus Tuberolle.Cicero: De officiis 3.63, 89–91. Muita Hekatonin teoksia olivat Jutuista (ainakin kaksi kirjaa), Päämäärästä (ainakin seitsemän kirjaa), Hyveistä (ainakin kolme kirjaa), Hyvistä asioista (ainakin yhdeksän kirjaa), Paradokseista (ainakin kolme kirjaa) ja Tunteista (ainakin kaksi kirjaa).Diogenes Laertios: Merkittävien filosofien elämät ja opit 6.4, 32, 95; 7.26, 87, 90, 101–103, 110, 124–25, 127, 172. Ciceron mukaan Hekaton puolusti yksityisomaisuutta: viisaan velvollisuus oli pitää huolta omaisuudestaan rikkomatta kuitenkaan tapoja, lakeja ja perinnäissäädöksiä. Rikkautta ei kuitenkaan pitänyt havitella vain itseä varten vaan lapsia, sukulaisia, ystäviä ja etenkin valtiota varten. Hekaton piti yksityisten rikkautta valtion rikkautena. Ciceron mukaan Hekaton sanoi myös, että kaikesta häntä itseään hyödyttävästä hän jättäisi tekemättä vain sen, mikä ei ole sallittua.Cicero: De officiis 3.63. Cicero esittää Hekatonin kysyneen, voiko kunnon mies jättää orjansa ruokkimatta, jos viljan hinta on liian korkea. Hekaton päätyi johtamaan vastauksen pikemminkin hyödyn kuin inhimillisyyden pohjalta. Hekaton kysyi myös, tuleeko merellä heittää laivasta mieluummin kallis hevonen kuin arvoton orja, jos lastia on vähennettävä. Tähänkin kysymykseen vastatessaan Hekaton näytti ajatelleen pikemmin omaisuutta kuin inhimillisyyttä, mitä Cicero selvästi paheksuu. Cicero tarkastelee muitakin Hekatonin Velvollisuuksista-teoksessa pohtimia kysymyksiä vastauksineen: Hekatonin mukaan haaksirikossa viisas ei tempaa pelastavaa lankkua tyhmältä. Jos saatavilla on vain yksi lauta mutta sitä tavoittelee kaksi viisasta, näistä väistyy se, josta on vähemmän hyötyä valtiolle. Jos taas viisaat ovat samanarvoisia, toinen väistyy kuin arvonnan hävinneenä. Velvollisuus isänmaata kohtaan on aina tärkein, mutta pojan on puolustettava isäänsä, vaikka tämä tekisi rikoksia isänmaata vastaan. Vain siinä tapauksessa, että isä suunnittelee valtiopetosta ja yksinvaltiuden kaappaamista, poika voi ilmiantaa isänsä, mutta tällöinkin on ensin yritettävä muita keinoja.Cicero: De officiis 3.89–91. Myös Seneca lainaa Hekatonia teoksissaan De beneficiis ja Kirjeet Luciliukselle. Senecan mukaan Hekaton kiisti, että orja voisi tehdä hyvän työn isännälleen, koska orja toimii aina välttämättömyyden pakon alaisena. Näin ajattelevista Seneca toteaa, että he eivät tunne ihmisyyden lakeja.Seneca: De beneficiis 3.18.1–2. Hekatonilta on myös peräisin usein virheellisesti Senecan nimissä kulkeva aforismi: "Jos tahdot tulla rakastetuksi, rakasta (si vis amari, ama)".Seneca: Kirjeet Luciliukselle (Epistulae morales) 9.6. == Lähteet == Luokka:Antiikin kreikkalaiset filosofit Luokka:Stoalaiset filosofit
Kosmeettinen silmäistute

Kosmeettinen silmäistute tai sidekalvoimplantti () on silmän sidekalvoon kosmeettisista syistä kiinnitetty koru. Istute on eräs kehonmuokkauksen muoto. Noin kolmen millimetrin läpimittainen litteä koru asennetaan paikallispuudutuksessa sidekalvon eli silmämunan valkoisen osan pintakerroksen alle. Platinaseoksesta valmistettuja koruja on saatavana useissa muodoissa, joita ovat esimerkiksi sydän, tähti, nuotti ja apila. Silmäkorun kehitti alankomaalainen yhtiö Netherlands Institute for Innovative Ocular Surgery (NIIOS) vuonna 2002 tuotenimellä JewelEye. Korun asentaminen on Alankomaissa laillista, jos toimenpiteen suorittaa silmätauteihin erikoistunut lääkäri puhtaissa olosuhteissa. Toimenpiteestä ei ole huomattu aiheutuvan haittoja muutaman vuoden seuranta-ajalla, mutta implantin pitkäaikaisvaikutuksista ei ole tietoa. PMID 15210248 Kosmeettisia silmäimplantteja ei toistaiseksi tiettävästi asenneta muualla kuin Alankomaissa. ==Lähteet == == Aiheesta muualla == *NIIOS-yhtiön kotisivu *Body Modification E-zine Encyclopedia entry on JewelEye *Body Modification E-zine Publisher's Ring article on JewelEye Luokka:Kehonmuokkaus
Muffini

Muffini, usein myös muffinssi, on kuohkeaksi valmistettu, yleensä makea leivonnainen, joka valmistetaan uunissa.”muffinsi: paremmin: muffini.” muffin (miel. kuin 'muffinssi')” Muffinin täytteenä voidaan käyttää muun muassa rusinoita tai pieniä hedelmiä. Muffinin makuina voidaan käyttää esimerkiksi suklaata, sitruunaa, maissia tai mustikoita. Yleensä muffineja syödään kahvin tai teen kera. == Osavaltioiden muffinit == Useilla Yhdysvaltojen osavaltioilla on oma muffini: * Minnesota – mustikkamuffini * Massachusetts – maissimuffini * Havaiji – kookosmuffini * New York – omenamuffini * Washington – mustikkamuffini * Kalifornia – unikonsiemenmuffini * Texas – suklaakeksimuffini * New Jersey – karpalomuffini == Lähteet == == Kirjallisuutta == * Luokka:Leivokset
Bioreaktori

thumb|Bioreaktori Bioreaktori on laite, joka ylläpitää biologisen prosessin toimintaolosuhteita jonkin tehtävän (esimerkiksi biologisen vedenpuhdistuksen) suorittamiseksi. Ympäristötekniikassa bioreaktorilla eli biosuotimella tarkoitetaan laitetta, johon johdetaan jätevettä puhdistettavaksi ja jonka puhdistusprosessissa hyödynnetään mikrobeja. Bioreaktori voi olla myös kuivaa ainetta biologisesti käsittelevä laite (esimerkiksi komposti). ==Bioreaktorityypit== Vettä käsittelevät bioreaktorit voidaan jakaa karkeasti aktiivilieteprosesseihin ja kantoaineprosesseihin. Prosessi voi olla joko aerobinen (hapellinen) tai anaerobinen (hapeton). Useissa käytännön sovelluksissa (kuten jätevedenpuhdistamot) aerobisia ja anaerobisia tekniikoita on yhdistetty. Aktiivilieteprosessissa, biologiset reaktiot perustuvat suureen määrään mikrobeja suspensiona vedessä. Kantoaineprosessin toiminta perustuu biofilmiin, eli mikrobikasvustoon kantoaineen pinnalla. Kantoaineprosessissa laitteen biologinen teho riippuu paljolti biofilmin peittämästä pinta-alasta. Kantoaineen käyttöön perustuvia bioreaktoreita on olemassa erityyppisiä: * Fixed bed -tekniikka perustuu paikallaan pysyvään kantoaineeseen. * Trickling filter -bioreaktorissa käsiteltävä vesi suihkutetaan kiinteän kantoainepedin päälle ja annetaan valua sitä pitkin. Menetelmä vaatii jatkuvatoimisen vesipumpun koska kuivuessaan biofilmi saattaa kuolla. * Moving bed -bioreaktorissa kantoaineet ovat vedessä ja niitä ilmastetaan ja liikutetaan pohjasta pumpattavalla ilmalla. Liian suuri kantoaineiden täyttöaste (kantoaineiden kokonaistilavuus säiliön kokonaistilavuuteen nähden) voi pysäyttää bioreaktorin toiminnan. Tämä on melko yleinen tekniikka aktiivilieteprosessin ohella. * Rotating bed -bioreaktorin kantoaineet ovat putkimaisessa säiliössä pyörivässä liikkeessä. Pyörivä liike aikaansaadaan pumppaamalla säiliöön ilmaa tai nestettä tietyssä kulmassa. Menetelmällä saavutetaan erittäin korkea kantoaineiden täyttöaste (yli 90%). ==Aiheesta muualla== * http://www.clewer.com/technology.php Luokka:Biotekniikka Luokka:Ympäristötekniikka id:Teknik bioproses sr:Биохемијско инжењерство
Osmo Harkimo

Osmo Uolevi ”Ossi” Harkimo (entinen Händelin, 7. lokakuuta 1923 Kymi – 8. huhtikuuta 2007 Sipoo) oli suomalainen elokuvaaja, joka kuvasi yli 40 elokuvaa. Hänet muistetaan muun muassa yhtenä Tuntemattoman sotilaan (1955) kuvaajista ja leikkaajista. Lyhytelokuvien lisäksi Harkimo kuvasi paljon sodanaikaisia dokumentteja sekä myös urheilu- ja lyhytdokumentteja. Hän työskenteli vuodesta 1961 lähtien ohjaajana Yle TV1:ssä sekä näytteli pikkurooleja muun muassa elokuvissa Tuntematon sotilas (1955, sotapoliisin luutnantti), Pähkähullu Suomi (1967, salapoliisi) ja Badding (2000, vanha herra). ==Yksityiselämä== Osmo Harkimo oli naimisissa teollisuusneuvos Herrick Hackmanin tyttären Doris Maria Hackmanin (1929–2023Kuolinilmoitus. Hufvudstadsbladet 21.1.2024, s. 37.) kanssa. Heidän kolme lastaan ovat liikemies Harry Juhani ”Hjallis” Harkimo, yrittäjä Roy Juhani ”Rolle” Harkimo ja Maria Helena Thelen (s. 1960), joka on naimisissa Kenneth Thelenin kanssa.http://www.iltalehti.fi/urheilu/200706296292558_ur.shtmlhttp://www2.hs.fi/extrat/talous/vero2005/verokunta.jsp?kunta=753 Harkimo menehtyi pitkään sairauteen kotonaan Sipoossa. Hänet on haudattu Östersundomin hautausmaalle Helsinkiin. ==Palkinnot ja tunnustukset== * Jussi- palkinto, 1954, Sininen viikko, kuvaus * Jussi-palkinto, 1956, erikoispalkinto yhdessä Armas Vallasvuon kanssa Tuntemattoman sotilaan leikkauksesta == Osmo Harkimon kuvaamia elokuvia == * Irmeli, seitsentoistavuotias, 1948 * Pontevat pommaripojat, 1949 * Professori Masa, 1950 * Radio tekee murron, 1951 * Yö on pitkä, 1952 * Radio tulee hulluksi, 1952 * Me tulemme taas, 1953 * Sininen viikko, 1954 * Hei, rillumarei!, 1954 * Pekka ja Pätkä lumimiehen jäljillä, 1954 (yhdessä Pentti Unhon kanssa) * Tuntematon sotilas, 1955 (yhdessä Pentti Unhon, Olavi Tuomen ja Antero Ruuhosen kanssa) * Juha, 1956 * Sven Tuuva, 1958 * Lasisydän, 1959 * Pekka ja Pätkä neekereinä, 1960 (yhdessä Olavi Tuomen kanssa) * Isaskar Keturin ihmeelliset seikkailut, 1960 * Rakkaus alkaa aamuyöstä, 1966 * Pähkähullu Suomi, 1967 (yhdessä Kari Sohlbergin kanssa) * Lapualaismorsian, 1967 * Laulu tulipunaisesta kukasta, 1971 == Lähteet == == Aiheesta muualla == * * Luokka:Suomalaiset elokuvaajat Luokka:Vuonna 1923 syntyneet Luokka:Vuonna 2007 kuolleet
Termiittisammakko

Termiittisammakko eli punajuovasammakko eli juovakumisammakko (Phrynomantis bifasciatus) on ahdassuusammakoiden heimoon kuuluva sammakkolaji. Se elää Afrikan etelä- ja itäosien savanneilla. Termiittisammakko on 4–6 senttiä pitkä. Sen vartalo on pitkä ja litteä ja sillä on pienet raajat. Pää on suippo, ja silmät ovat pienet ja pupillit pyöreät. Punaiset tai vaaleanpunaiset juovat ja läiskät mustan kiiltävällä taustalla kertovat sammakon myrkyllisyydestä. Uhattuna termiittisammakko voi nousta jaloilleen ja pullistaa ruumiinsa, erittäen samalla myrkkyä iholleen. Nautittuna myrkky voi olla ihmiselle kuolettava. Termiittisammakon juovien väri vaihtuu päivän mittaan, sillä ne haalistuvat kirkkaassa valossa. Termiittisammakko syö hyönteisiä, etenkin muurahaisia ja termiittejä. Se kaivautuu maan alle ja nousee yleensä esiin vain öisin. Se elää pääasiassa maassa, ja se liikkuu kävellen tai juosten sen sijaan että se hyppisi. Paritteleminen tapahtuu lammikoissa sateiden jälkeen. Koiraat kurnuttavat paritteluaikana lammikoiden reunoilla, ja niiden ääni voi kuulua lähes kilometrin päähän. Kuteakseen sammakot kokoontuvat joukoittain mataliin lammikoihin. Naaras laskee veteen jopa 600 munan rykelmiä, jotka kiinnittyvät vesikasveihin. Nuijapäät kuoriutuvat neljän päivän kuluttua muninnasta, ja ovat valmiita muodonvaihdokseen noin kuukauden ikäisinä. == Lähteet == == Aiheesta muualla == * Nature Coast Exotics (kuva) * ITIS: Phrynomantis bifasciatus Luokka:Sammakkoeläimet
Vihko

Vihko on pieni paperinen muistiinpanojen merkitsemiseen tarkoitettu kirja. Vihkoa käytetään myös piirtämiseen. Vihot eroavat toisistaan muun muassa käytetyn materiaalin, koon, viiva- ja ruutupainantojen tai sivumäärän mukaan. Vihkojen yleisimmät sivumäärät ovat joko 40 tai 80 sivua. Euroopassa vihkojen koot ovat yleensä A-sarjaa, esimerkiksi A5 tai A6. Tavanomaisten ruudullisten kouluvihkojen ruudut ovat yleensä neliön muotoisia 7 mm × 7 mm suuruisia ruutuja. == Lähteet == == Aiheesta muualla == Luokka:Paperi
Walter de’Silva

Walter Maria de Silva (s. 27. helmikuuta 1951 Lecco, Italia) on italialainen autosuunnittelija ja helmikuusta 2007 lähtien Volkswagen-yhtymän pääsuunnittelija. Hänen autosuunnittelijan uransa alkoi vuonna 1972 Fiatilla, minkä jälkeen hän työskenteli yhdeksän vuotta IDEA-instituutissa, kunnes hänet palkattiin Alfa Romeolle. Vuonna 1998 Ferdinand Piech otti hänet Volkswagen- konserniin SEATin osastolle tavoitteena urheilullisen imagon luominen merkille. Tältä ajalta on peräisin yhtiön slogan auto emoción ja sen mukainen filosofia. Sen tuloksena syntyivät ensiksi mallit Ibiza ja Córdoba vuonna 2002. de Silva jäi eläkkeelle loppuvuodesta 2015. == Walter de Silvan suunnittelemia autoja == * Alfa Romeo Proteo (konseptiauto, 1991) * Alfa Romeo 146 (1994) * Alfa Romeo Nuvola (konseptiauto, 1996) * Alfa Romeo 156 (1997) * Alfa Romeo 147 (2000) * Alfa Romeo 166 2000 * SEAT Salsa (konseptiauto, 2000) * SEAT Tango (konseptiauto, 2001) * SEAT Ibiza III (2002) * SEAT Córdoba II (2002) * Audi Nuvolari Quattro (konseptiauto, 2003) * SEAT Toledo III (2004) * SEAT Altea (2004) * SEAT León II (2005) * Audi Q7 (2005) * Audi A6 (2005) * Audi TT (2006) * Audi R8 (2006) * Audi A5 (2007) * Audi A4 (2008) * Lamborghini Miura (konseptiauto, 2006) ==Lähteet== Luokka:Italialaiset autonsuunnittelijat Luokka:Vuonna 1951 syntyneet Luokka:Elävät henkilöt Luokka:Volkswagen Group
Pelikaaniankerias

Pelikaaniankerias (Eurypharynx pelecanoides) on noin 60 senttimetrin pituinen syvänmeren kala. Se on heimonsa ja sukunsa ainoa tunnettu laji. Pelikaaniankeriasta tavataan kaikkien valtamerten trooppisissa ja lauhkeissa osissa 1 400 metrin syvyydestä alaspäin. Se on pitkulainen ja kapea kala, jonka kita on suhteettoman suuri ja silmät sijaitsevat kuonon kärjessä. Sen oletetaan vaeltelevan ympäriinsä suu ammollaan ja syövän vastaantulevia eliöitä. Pelikaaniankeriaan oletetaan houkuttelevan saaliinsa kitaansa hännänpäässä sijaitsevalla valolla. ==Aiheesta muualla== * * * ==Lähteet== Luokka:Ahmattiankeriaskalat
Mongolipoimu

Mongolipoimu eli mongolinpoimu tai epikantus on ylemmässä silmäluomessa oleva ihopoimu, joka peittää silmän sisänurkan. Mongolipoimu on tavallinen itä- ja keskiaasialaisilla kansoilla ja jollakin Amerikan alkuperäiskansoilla sekä harvinainen joillain eurooppalaisilla kansoilla, kuten skandinaaveilla ja puolalaisilla. Sitä voi myös esiintyä kaikenrotuisilla pienillä vauvoilla sekä lapsilla, joilla nenän selkä ei ole vielä kohonnut. Mongolipoimu on joidenkin tutkijoiden mukaan kehittynyt arktisten alueiden kansoilla suojaamaan heidän silmiään kylmältä, ja se voi myös vähentää häikäistymistä. Mongolipoimu voi myös liittyä johonkin kehityshäiriöön tai kromosomaalisiseen häiriöön, kuten Downin oireyhtymään, sikiön alkoholioireyhtymään, Turnerin oireyhtymään, fenyyliketonuriaan, Williamsin oireyhtymään, Noonanin oireyhtymään, Rubinsteinin–Taybin oireyhtymään tai blefarofimoosiin. Mongolipoimun poistattaminen kauneuskirurgisella toimenpiteellä on suosittua eteläkorealaisten naisten keskuudessa. ==Lähteet== Luokka:Silmät Luokka:Perinnölliset ominaisuudet
Googlefight

Googlefight on yksinkertainen WWW-palvelu, joka antaa vertailla Google- hakukoneen hakutuloksia kahdelle annetulle sanalle. Tulokset esitetään graafisesti JavaScriptilla tehdyllä animaatiolla. Kaksi animoitua tikku-ukkoa tappelee ruudulla sanojen syöttämisen jälkeen, minkä jälkeen kasvava palkki näyttää tulokset. Tikku-ukkoanimaatiolla ei ole vaikutusta tuloksiin. Googlefightilla selvitetään viihdetarkoituksessa, kumpi kahdesta asiasta on parempi, esimerkiksi Google vai Microsoft. Kuten odotettua, eniten tuloksia saavat haut kuten ”www”, ”the”, ”a” ja ”1”, joista jokaisella on yli 8 miljardia tulosta. Koska internet muuttuu jatkuvasti, myös luvut muuttuvat alituisesti. Apple Dashboardille on myös Googlefight Widget. == Aiheesta muualla == * Google Fight * Googlefight Dashboard Widget Luokka:Google
Suvaitsemattomuus

Suvaitsemattomuus (Intolerance) on vuonna 1916 valmistunut yhdysvaltalainen mykkäelokuva, jonka ohjasi D. W. Griffith. Elokuva oli vastaisku kriitikoille, jotka moittivat Griffithin edellistä elokuvaa, Kansakunnan syntyä, sen rasistisesta sisällöstä. Aluksi elokuva otettiin hyvin vastaan; kriitikot ylistivät sitä ja elokuvateatterit täyttyivät katsojista. Pian tilanne muuttui ja syiksi on esitetty ensimmäistä maailmansotaa, juonen vaikeaselkoisuutta tai katsojien kyllästymistä mammuttimaisiin elokuviin. Suvaitsemattomuudesta tuli taloudellinen floppi, jonka seurauksena Griffithin tuotantoyhtiö Triangle meni konkurssiin. ==Tapahtumat== Elokuva koostuu neljästä toinen toiseensa kiedotusta tarinasta, joissa suvaitsemattomuusteema toistuu antiikista nykypäivään. ===Babylonia=== Antiikin aikaisessa jaksossa käsitellään Babylonian tuhoutumista noin 539 eaa. Uusi hallitsija Nabudaidin poika Belsassar palvoo Ištar-jumalatarta. Marduk-jumalan ylipappi kuitenkin juonittelee kuningasta vastaan ja tukee Kyyros II Suurta Babylonian valloittamisessa. ===Juudea=== Raamatullinen jakson tapahtumat sijoittuvat Juudeaan noin vuoteen 30. Tarinassa käsitellään kuinka farisealaisten suvaitsemattomuus koitui lopulta Jeesuksen ristikuolemaan. ===Ranska=== Renessanssiaikainen tarina sijoittuu vuoteen 1572. Katariina de' Medici painostaa Ranskan kuningasta Kaarle IX:tä antamaan käskyn, että kaikki vääräuskoiset hugenotit on surmattava. Tästä seuraa Pärttylinyön verilöyly. ===Yhdysvallat=== Nykyaikaan sijoittuva tarina tapahtuu Yhdysvaltain länsiosassa vuonna 1914. Rikollisliigan jäsenet eivät suvaitse entisen jäsenensä eroa ryhmästä vaan he lavastavat hänet syylliseksi murhaan. Entinen jäsen tuomitaan kuolemaan hirttämällä. ==Näyttelijät== ==Aiheesta muualla== *Katsele/Lataa Suvaitsemattomuus Internet Archivesta (177 min) *Mykkäelokuvasivusto Luokka:Yhdysvaltalaiset draamaelokuvat Luokka:Vuoden 1916 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:D. W. Griffithin ohjaamat elokuvat
Linophryne arborifera

Linophryne arborifera on noin seitsemän senttimetrin pituinen syvänmeren kala, jota tavataan yli 200 metrin syvyydessä Atlantilla ja Tyynenmeren länsiosassa. Nimensä se on saanut alaleuassaan olevasta lisäkkeestä, joka muistuttaa merilevätupsua. Lisäksi sillä on kuonossaan valoelin kuten useimmilla muillakin syvänmeren krottikaloilla.Deep-Sea Bestiary Into the Abyss. PBS 2000 == Ravinto == Laji syö kaikkia eläimiä, jotka vain mahtuvat suuhun. == Lisääntyminen == Kalalla on varsin erikoinen tapa lisääntyä: Koiras, joka on paljon naarasta pienempi tarraa loisena naaraan kylkeen ja kasvaa kiinni tähän. Koiras saa kaiken ravintonsa naaraalta ja muuttuu pelkäksi sokeaksi ja hajuaistittomaksi siittiövarastoksi. ==Lähteet == Luokka:Krottikalat zh:阿氏樹鬚魚
High-k-eriste

High-k-eriste on puolijohdekomponenteissa käytettävä eristekalvo, jonka κ-arvo eli suhteellinen permittiivisyys on korkea. Tietyn materiaalin suhteellinen permittiivisyys kuvaa sen kykyä varastoida energiaa sähkökenttään, eli sitä kuinka hyvä eriste se on. Puolijohdeteollisuuden kielenkäytössä high-κ tarkoittaa korkeaa dielektristä vakiota verrattuna piidioksidiin, jota perinteisesti käytetään transistorien eristeenä CMOS-kalvorakenteessa. Pakkaustiheyden kasvaessa mikropiireillä alkaa vuotovirrasta tulla ongelma, minkä vuoksi piidioksidikalvo pitää korvata transistorirakenteessa paremmalla eristeellä. Uudessa 45 nanometrin prosessorisukupolvessa Intel on ottanut käyttöön hafniumyhdisteen tällaiseksi high-k-kalvoksiIntel.com. Intel pitää kyseistä muutosta suurimpana muutoksena, mikä 40 vuoteen tehty CMOS- rakenteeseen ja auttaa Inteliä pitämään yhä Mooren lakia voimassa. Tarvittavan ohut ja tasainen hafniumoksidikalvo tehdään ALD-tekniikalla.Esimerkki High-k- kalvotutkimuksista == Lähteet == == Aiheesta muualla == * Intelin kuvaus tekniikasta * BBC News * NY Times.com Luokka:Puolijohteet Luokka:Elektroniikka
Olos

__NOTOC__ Olos on Absoluuttisen Nollapisteen vuonna 2000 julkaistu viides studioalbumi. Levy on soinniltaan ja kappaleiltaan huomattavasti kevyempi kuin yhtyeen aikaisemmat levyt, ja kontrasti edellisen Suljettu-progeteoksen ja Oloksen pop-kappaleiden välillä on suuri. Olos on Absoluuttisen Nollapisteen ensimmäinen albumi, jolla on mukana yhtyeen ulkopuolinen tuottaja. == Kappaleet == Kaikki kappaleet sanoittanut Tommi Liimatta. Sovitukset Otsala, Lääkölä, Krutsin, Eskelinen ja Hallamaa. # # # # # # # # # # # # == Kokoonpano == * Tommi Liimatta – laulu, Pieksämäki-kitara * Teemu Eskelinen – laulu * Aki Lääkkölä – kitara, koskettimet * Aake Otsala – basso, äänisuunnittelu * Tomi Krutsin – lyömäsoittimet \+ * Otto Hallamaa – öylättikitara == Arvostelut == * Soundi: Soundi: Levyarvio == Lähteet == * Absoluuttisen Nollapiste: Olos === Viitteet === == Aiheesta muualla == * Levyn saate * Levyn arvosteluita Luokka:Absoluuttisen Nollapisteen albumit Luokka:Vuoden 2000 albumit